“O, təkidlə mənə “Xocalıda 2 nəfərin öldüyünü yazın” dedi” - Bir xəbərin REZONANSI\n“O, təkidlə mənə “Xocalıda 2 nəfərin öldüyünü yazın” dedi” - Bir xəbərin REZONANSI\n1992-ci il fevralından 25-dən 26-na keçən gecə törədilmiş dəhşətli Xocalı qətliamının bu gün 27-ci ildönümü qeyd olunur. Hələ də beynəlxalq səviyyədə Xocalı soyqırımını törədənlərə ədalətli məhkəmə qurulmayıb. Əsrin ən dəhşətli faciəsi ilə bağlı bəzi müəmmalar hələ də açılmamış qalır. O zaman soyqırımı törədiləndən sonra Azərbaycan ictimaiyyətinə verilən ilk rəsmi məlumatda yalnız 2 nəfərin öldüyü söylənilmişdi. Halbuki, həmin gecə Azərbaycan xalqına qarşı ən dəhşətli soyqırımı törədilmiş, yüzlərlə insan qanına qəltan edilmişdi.\nAzərbaycan Dövlət Televiziyasında (AzTV) səslənmiş həmin informasiyaya görə isə, guya 1992-ci il fevralın 25-dən 26-a keçən gecə Xocalıda ermənilər tərəfindən cəmi 2 nəfər öldürülüb. Bəzi şəxslər “Xocalıda 2 nəfər qətlə yetirilib” xəbərinə görə o zamankı prezident Ayaz Mütəllibovu ittiham edir, məlumatın bu cür yayılmasında onun birbaşa iştirakını iddia edir. Bəs əslində bu xəbərin ilkin mənbəyi kim olmuşdu?\nBAKU.WS xəbər verir ki, modern.az saytı ötən günlərdə “Xocalıda cəmi 2 nəfər ölüb” xəbərini kim vermişdi... - Düyünlər çözülür" başlıqlı yazıda bu məsələyə qismən aydınlıq gətirmişdi.\nHəmin vaxt Daxili İşlər Nazirliyinin əməkdaşı olmuş növbəti müsahibimiz olay barədə daha detallı danışıb. Daxili xidmət polkovniki, tarix üzrə fəlsəfə doktoru, əməkdar jurnalist Hikmət Xudiyev modern.az-a açıqlamasında həmin dövrdə verilmiş “Xocalıda cəmi 2 nəfər ölüb” xəbərinin necə yayılmasına belə aydınlıq gətirib:\n“Xocalı soyqırımı ərəfəsində mən DİN-in mətbu orqanı olan "Mübariz keşikdə" qəzetinin nəşrinin dayandırılması ilə əlaqədar redaktor vəzifəsindən azad edilərək, Daxili İşlər Nazirliyinin Mətbuat xidməti rəisinin müavini postuna təyin olunmuşdum. Sözügedən qəzetin nəşrinin dayandırılmasının əleyhinə olduğumdan nazir Tofiq Kərimovun mətbuat işlərini həvalə etdiyi sabiq DTK əməkdaşı Əsildar Hüseynov tərəfindən sonuncu vəzifəmin də icrasından kənarlaşdırılmışdım.\nƏsildar Hüseynov Xocalı hadisəsindən sonra gözlənilməyən bir mehribançılıqla məni xidməti otağına dəvət etdi. Mən həmin günü Ağdamdan qayıtmışdım. "Biz sizinlə işləyəcəyik" kimi aldadıcı manevrlər edərək mətləbə keçdi - mənə Xocalıda 2 nəfərin ölümü ilə bağlı məlumat hazırlamağımı, imzalamağımı və müvafiq qurumlara ötürülməsini tapşırdı. Mən Əsildar Hüseynova - sabiq DTK polkovnikinə - Ağdamdan gəldiyimi və ora Xocalıda həlak olan onlarla adamın meyitinin yük maşınlarında gətirildiyini, saysız-hesabsız olduğunu bildirdim. O təkidlə "hələ ki 2 nəfərin öldüyünü yazın" - dedi. Mən ona qətiyyətlə "bunu yazmayacağam" dedikdə, o rus dilində məni "uvolit" etməklə hədələdi, növbəti dəfə otağından qovdu. Sonra isə onun özü də bu müdhiş yalana imza atmadı və Xocalıda iki nəfərin ölümü haqqında xəbər səhv etmirəmsə nazir Tofiq Kərimov tərəfindən imzalandı”.\n“Sonrakı daxili işlər naziri Tahir Əliyevin mövqeyinə gəldikdə isə ədalət naminə, onun milli məfkurədən uzaq Əsildar Hüseynovun DİN-dən uzaqlaşdırılmasına çevik mövqeyi təqdirəlayiqdir. Nazir postuna gəldiyi elə ilk günlərdə Tahir Əliyev "Xocalıda 2 nəfərin ölümü" barədəki rəsmi məlumata, həmçinin özünəməxsus ənənələri olan, 1933-cü ildən nəşr edilən "Mübariz keşikdə" qəzetinin bağlanmasına prinsipial, qətiyyətli və ədalətli mövqe nümayiş etdirdi. DİN-in tarixində çox da təkrarı olmayan hadisə baş verdi. Nazirin otağında özünə bəraət verməyə çalışan Əsildar Hüseynov "yeni şefini" aldada bilmədi. Tahir Əliyev elə həmin otağa çağırılan kadr aparatı əməkdaşının hazırladığı əmri imzalayaraq, Əsildar Hüseynovu vəzifəsindən azad, daxili işlər orqanlarından xaric etdi. Tahir Əliyevin başqa bir əmri ilə bu gün də işıq üzü görən "Mübariz keşikdə" qəzetinin nəşri bərpa olundu. Və nəhayət etnik təmizləmə və soyqırımına əsl siyasi qiymət ulu öndər Heydər Əliyev tərəfindən verildi, 1994-cü ildə Azərbaycan parlamentinin 26 fevralın Xocalı soyqırımı günü kimi qeyd olunması barədə qərar qəbul edildi”.\nXatırladaq ki, Azərbaycanın Milli Qəhrəman, jurnalist Çingiz Mustafayevin sayəsində dünya Xocalı soyqırımı barədə həqiqətlərdən xəbər tutdu.\nBakıda prezidentin iştirakı ilə ümumxalq yürüşü keçirilir Leyla Əliyeva “Ağrı” romanının təqdimatında - FOTOLAR Paytaxtda Xocalı şəhidlərinin xatirəsi anıldı (VİDEOREPORTAJ) Avropa Parlamentinin üzvləri Xocalı soyqırımı ilə bağlı bəyanat yayıb Leyla Əliyeva Xocalı faciəsi ilə bağlı tamaşanın təqdimatında - FOTO Xocalı soyqırımının 25 ili tamam olur Ermənilər oğlanın meyitini itin başına bağladılar: Xocalı ŞAHİDİ DANIŞDI – VİDEO Dövlət Sosial Müdafiə Fondunda Xocalı soyqırımı yad edildi\nТеги: xocalı 2 nəfərin öldüyü 1 xəbərin rezonansı


Pia.az - Naxçıvandan Ermənistana verilən mesaj...\nNaxçıvandan Ermənistana verilən mesaj...\nPİA.AZ Cənubi Qafqaz Təhlükəsizlik və Sülh İnstitutunun sədri, politoloq Məhəmməd Əsədullazadənin yazısın təqdim edir\nDövlət başçısı İlham Əliyevin ötən gün Naxçıvana səfəri çərçivəsində Ermənistanın yeni hakmiyyətinin sərt ritorikası fonunda Yerevanın 50 km.də işğalçılara verdiyi mesajlar xüsusi əhəmiyyət kəsb edir.\nQeyd edək ki, prezidentin Naxçıvanda birbaşa Ermənistana yönələn mesajları, Azərbaycan ərazisinə səfər edən baş nazir Paşinyanın Şuşada verdiyi bəyanatlarına qarşı sərt xəbərdarlığı idi. Çünki, işğalçı ölkədə "məxməri inqilabın" eyforiyasında olan baş nazir Nikol Paşinyan və qurduğu kabinet Qarabağ danışıqlarında masada olan təkliflərin dəyişdirilməsinin ehyamını vurur. Bununla paralel işğal olunmuş ərazilərimizdə hərbi təlimlər keçirirlər.\nGöründüyü kimi rəsmi Yerevanın həm siyasi, həmdə hərbi müstəvidə ölkəmizə qarşı təxribatları yeni müstəviyə keçir. Dövlət başçısının məhz Naxçıvanda müasir və güclü ordunun olmasını qeyd etməsi, Yerevana bu bu istiqamətdən də təkcə müdafiə deyil, hücum əməliyyatları keçirə bilməsini xatırlatdı. Bu bəyanatdan işğalçı ölkə bilməlidir ki, təkcə, Qarabağ cəbhəsində deyil, Naxçıvan istiqamətində də ağır məğlubiyyətə uğraya bilər. Qeyd edim ki, son illərdə Naxçıvanın müdafiəsi ilə əlaqədar buradakı ordunun döyüş qabiliyyətinin yüksəldilməsi istiqamətində hərbi aviasiya parkının yatadılması(Qeyd edim ki, Naxçıvanda heç vaxt aviasiya parkı olmayıb), müasir raketlərlərlə, artilleriya və zirehli texnika ilə təchiz edilməsi, Ermənistanda ciddi narahatlıq doğurur. Bizim aviasiya parkının salınması, bu istiqamətdə düşmən üzərində havada üstünlüyümüzü şərtləndirir. Demək olar ki, Naxçıvan hərbi birləşməsi, Ermənistan ordusunu təkbaşına məğlub etmək iqtidarındadır və muxtar respublikanın müdafiəsini yüksək səviyyədə təşkil edir.\nDünyada və regionda hərbi vəziyyət gərginləşir, yeni dünya nizamı formalaşır. Ona görədə istənulən ssenarini dəf edərək, işğal olunmuş ıraziləri geri almalıyıq.


Yayınlanma tarixi:14.02.2020 17:29:51\nRusiyanın Türkiyədəki səfiri Aleksey Yerxova qarşı təhdid mesajlarına görə səfirlik binasıvə ətrafında ciddi təhlükəsizlik tədbirləri görülüb\nİslamazeri.com xəbər verir ki, İdlibdəki vəziyyətdən sonra Rusiyanın Türkiyədəki səfiri Aleksey Yerxova qarşı təhdid mesajlarından sonra Ankaradakı səfirlik binasında təhlükəsizlik tədbirləri artırılıb.\nBu haqda TASS agentliyinə Rusiyanın Türkiyədəki Diplomatik Korpusunun media ataşesi İrina Qasimova bildirib.\n“Bəli, həqiqətən vəziyyət son zamanlar gərginləşib. Buna görə, bizim xahişimizdən sonra Türkiyə höküməti əlavə təhlükəsizlik tədbirləri həyata keçiriblər.”, -deyə İrina Qasimova əlavə edib.\nQasimovanın bildirdiyinə görə, bəziləri sözlə təhdid edirlər “Səfir çölə çıxma, Ankara küçələrinə çıxma”.\n“Biz anlayırıq ki, bunu yazan insanlar çətin ki, öldürməyə risk edələr. Onlar sadəcə bu yolla öz qəzəblərini soyudurlar. Ancaq buna baxmayaraq, bununla hesablaşmalıyıq.”, - media ataşesi bildirib.\nQeyd edək ki, 2016-cı ildə keçmiş polis işçisi Mövlud Altıntaş adlı şəxs Rusiyanın Türkiyədəki səfiri Andrey Karlovu Müasir Mədəniyyət Mərkəzində silahlı hücum həyata keçirərək qətlə yetirmişdi. Sonradan rəsmi Ankara onun FETÖ üzvü olduğunu bildirmişdi.\nLakin "Kurtuba Gençlik Hareketi" adl Suriyadakı qruplaşmalarla əlaqəli vəhhabi qrupun üzvü Oduncu tvitterdə sui-qəsddən sonra "O mənə xüsusi təyinatlı polisdən çıxıb özəl aktıv vəzifə aldığını bildirdi" yazısını sildiyi aşkar olub. Daha sonra Oduncu istintaqa cəlb edilmiş, sui-qəsddən bir gün sonra isə "Mənlə görüşmək istədi, görüşüb çay içdik. Mənimlə Suriyadan söhbət etdi, amma mən ondan FETÖ haqda soruşdum. O FETÖ məktəblərində təhsil aldığını bildirdi.", -deyə yazmışdı. Sosial şəbəkə istifadəçiləri səfiri öldürən terrorçunun Oduncu vasitəsilə təlimatlandırıldığını iddia edirdilər. Bu vasitə ilə "Nusra cəbhəsi" kimi qruplaşmaların cinayətdə əlinin olmasının mümkün olduğu qeyd edilirdi. Sonradan cinayətkarın FETÖ ilə əlaqəsi mediada önə çəkildi.\nTürkiyədə baş verən bir çox hadisələri əvvəlcədən xəbər verməsiylə tanınan "Fuat Avni" adlı sosial şəbəkə istifadəçisi 12 dekabrda öz "Facebook" səhifəsində "Bazar ertəsi, çərşənbə axşamı və ya çərşənbə günü silahlı bir sui-qəsd cəhdi ola bilər" - deyə status paylaşmışdı. FETÖ-çu olduğu iddia edilən Avni, beləliklə, 5 gün sonra baş verəcək olan hadisəni əvvəlcədən xəbər vermişdi. Ancaq bütün ehtimallara baxmayaraq təhlükəsizlik tədbirləri artırılmamış və rus səfir qətlə yetirilmişdi.


Psixoloji Xidmət və Reabilitasiya Mərkəzi öz peşəkar mütəxəssis heyyəti ilə ONLİNE KONSULTASİYA xidmətini sizə təqdim edir. | PCC blog\nDəyərli izləyicilərimiz, dünyada geniş yayılmış koronavirus (COVİD – 19) pandemiyası ilə mübarizədə ölkə əhalisinin sağlamlığının qorunması, yoluxma hallarının qarşısının alınması istiqamətində dövlətimiz tərəfindən həyata keçirilən tədbirlər çərçivəsində ölkədə xüsusi karantin rejimi elan olunduğu məlumunuzdur.\nKoronavirus pandemiyasının təsir dairəsi günbəgün artmaqla fizioloji problemlərlə yanaşı, insanlarda müxtəlif psixoloji narahatlıqların da yaranmasına səbəb olur.\nİnsanlara peşəkar psixoloji yardım göstərməyi qarşısına məqsəd qoymuş Psixoloji Xidmət və Reabilitasiya Mərkəzi öz peşəkar mütəxəssis heyyəti ilə ONLİNE KONSULTASİYA xidmətini sizə təqdim edir.\nYaşadığınız vəziyyətin psixoloji təsirlərinin öhdəsindən gələ bilmədiyinizi düşünürsünüzsə, peşəkar mütəxəssislərdən psixoloji dəstək alın.\nƏtraflı məlumat üçün əlaqə nömrəsi: 055 257 27 00\nKlinik Psixologiya Kursunun Vlll modulu COVİD – 19 virusunun insanlar üzərində psixoloji təsirləri


Səfər Mehdiyevə daha bir FAKT – Preidentə şikayət olundu – Tia.Az\nSəfər Mehdiyevə daha bir FAKT – Preidentə şikayət olundu\nDövlət Gömrük Komitəsinin sədri Səfər Mehdiyev mətbuata verdiyi açıqlamasında monopoliya ilə ciddi mübarizə apardığını vurğulamışdı. Əlimizdə bu iddianı yalanlayacaq konkret fakt olmadığından, əks arqumentlə çıxış etmək niyyətində deyilik. Amma redaksiyamıza göndərilən bir məktub Komitədə hələ də iş adamlarını narazı salan hadisələrin yaşandığını təsdiqləyir.\nİş adamı Səxavət Mustafayevin məktubundan belə anlaşılır ki, o, uzun zamandan bəri DGK ilə anlaşa bilmədiyi bir məsələni məhkəməyə çıxarıb. Dövlətin ali hakimiyyət qollarından biri olan məhkəmənin çıxardığı hökm belə, bizim gömrükçülərin umrunda olmayıb. Onlar iş adamının məhkəmə hökmüylə təsdiqlənmiş qanuni tələblərini yerinə yetirmədiklərindən Səxavət Mustafayev ölkə rəhbərinə müraciət etmək məcburiyyətində qalıb. Özü də bir dəfə yox, 3 dəfə. DGK isə, deyəsən, heç hakimiyyətin ən ali orqanınından çəkinmir. Əks halda iş adamının dəfələrlə ölkə rəhbərinə məktub yazmağa vadar edilməzdi. Həm də Prezident İlham Əliyevin ölkədə biznes mühitini yaxşılaşdırmaq tədbirlərini ciddi cəhdlə tələb etdiyi bir zamanda.\nİş adamının surətini redaksiyamıza göndərdiyi məktubunu olduğu kimi təqdim edirik:\n“3-cü dəfə T Ə K R A R\nPrezidenti cənab İlham Əliyevə\nSurəti: Azərbaycan Respublikası Məhkəmə-Hüquq\nŞurasının sədri cənab Fikrət Məmmədova\nSurəti: Sumqayıt İnzibati-İqtisadi Məhkəməsinin sədri cənab Əliyev İslam Əli oğluna\nBakı şəhəri, Biləcəri qəsəbəsi, R. İsmayılov küçəsi,ev 1B,m.1 ünvanda yaşayan Mustafayev Səxavət Nurəhməd oğlu tərəfindən\nMən 07 aprel 2018-ci il və 29 may 2018-ci il tarixlərdə Sizə yazılı məktubla, 01 iyun 2018-ci il tarixdə isə mətbuat vasitəsi ilə müraciət edərək Sumqayıt İnzibati-İqtisadi Məhkəməsinin 19.01.2018-ci il tarixdə qüvvəyə minmiş 28.06.2017-ci il tarixli, 2-1(85)-864/12017 nömrəli qərarının icra olunmamasından şikayət etmişdim. Eyni zamanda sözügedən qərarın icra olunmasına köməklik göstərməyinizi Sizdən xahiş etmişdim. Eyni xahişlə Azərbaycan Respublikası Məhkəmə-Hüquq Şurasının sədri cənab Fikrət Məmmədova və Sumqayıt İnzibati-İqtisadi Məhkəməsinin sədri cənab Əliyev İslam Əli oğluna müraciət etmişdim. Bundan başqa 07 aprel 2018-ci il tarixdə Sumqayıt İnzibati-İqtisadi Məhkəməsinin hakimi cənab Quliyev İsmayıl Rza oğluna ərizə ilə müraciət edərək məhkəmə qərarını icra etmədiyinə görə Azərbaycan Respublikasının İnzibati Prosessual Məcəlləsinin 120-ci maddəsinin 3-cü və 4-cü bəndlərinin tələbinə əsasən Sumqayıt Baş Gömrük İdarəsini cərimə etməsini və sözü gedən məhkəmə qərarının icra olunması üçün qanuni tədbir görməsini xahiş etmişdim.\n16.04.2018-ci il və 04.06.2018-ci il tarixlərdə mənim müraciətlərim Məhkəmə-Hüquq Şurasından qanuna müvafiq baxılması üçün Sumqayıt İnzibati-İqtisadi Məhkəməsinə göndərilsə də, təəssüflə bildirirəm ki, həmin qərar bu günədək icra olunmamışdır. Sumqayıt İnzibati-İqtisadi Məhkəməsinin hakiminin 06.02.2018-ci il tarixdə Sumqayıt Baş Gömrük İdarəsinə göndərdiyi xəbərdarlıq məktubunda bildirilir ki, sözü gedən məhkəmə qərarı icra olunmadığı halda Azərbaycan Respublikası İnzibati Prosessual Məcəlləsinin tələblərinə uyğun olaraq 50 000(əlli min) manatadək məbləğdə cərimə oluna bilərsiniz. Mənim təkrar müraciətimdən sonra isə hakim İsmayıl Quliyev 16.04.2018-ci il tarixdə Sumqayıt Baş Gömrük İdarəsinə daha bir məktub göndərməklə kifayətlənir və artıq birinci xəbərdarlıqdan iki ay yarım vaxt keçməsinə baxmayaraq yenə də heç bir tədbir görülmür.\nAzərbaycan Respublikası adından qəbul olunmuş sözü gedən qərarın icra olunmasında mənə köməklik etməyinizi bir daha Sizdən xahiş edirəm.\nİmza: Mustafayev Səxavət Nurəhməd oğlu \_\_xalqxeber.az\_\_\nÖncəkiSumqayıt Təhsil Şöbəsinə yeni müdir təyin olundu (FOTO)


13:10 14.12.2015 (Yenilənib 18:57 14.12.2015)\nPolitoloq: Millətçi şüarlar səsləndirən qüvvələr ölkənin sosial rifahını diqqətə almırlar.\nBAKI, 14 dek — Sputnik. Fransada keçirilən bələdiyyə seçkilərinin yekun qalibi bəlli olub. Səsvermənin nəticələrinə görə, radikal sağçı Milli Cəbhə partiyası bələdiyyə seçkilərinin ikinci turunda heç bir bölgədə qalib gələ bilməyib.\nSabiq prezident Nikolaya Sarkozinin "Xalq Hərəkatı İttifaqı" partiyası sosialistləri geridə qoyaraq yerlərin əksəriyyətini qazanıb.\nNəticələr açıqlandıqdan sonra Milli Cəbhənin lideri Marine Le Pen məğlubiyyəti etiraf edərək, mübarizəyə davam edəcəklərini qeyd edib.\nMəğlubiyyətə baxmayaraq, radikal millətçilər Marine Le Pen-in 2017-ci il prezident seçkilərində qalib gələcəyini düşünürlər.\nMövzunu Sputnik-ə şərh edən politoloq Qabil Hüseynli, "seçki nəticələri bir daha göstərdi ki, fransızlar radikal millətçiləri heç vaxt qəbul etməyəcəklər" deyib.\n"Bu nəticəni təbii qarşılamaq lazımdır. Çünki fransızlar çox yaxşı bilir ki, millətçi şüarlar səsləndirən qüvvələr ölkənin sosial rifahını diqqətə almırlar. Həm də Fransa kimi bəzi qərb ölkələrində dərin dövlət deyilən təşkilatlar var ki, onlar millətçilərin qələbəsinə maneə törədirlər. Çünki Fransa kimi inkişaf etmiş, demokratik dəyərləri olan dövlətdə millətçilərin qələbə qazanması ölkənin dünyadakı nüfuzuna zərbə vura bilər" deyə Qabil Hüseynli əlavə edib.\n2017-ci il prezident seçkilərində millətçilərin şansını da dəyərləndirən politoloq, o vaxta qədər dünya düzənin bəlli zəminə oturacağını və radikalların miqrant, terror təhlükəsi şüarlarının heç bir əhəmiyyətinin qalmayacağını söyləyib.\nbələdiyyə seçkiləri, radikal millətçi, Nikolya Sarkozi, Marine Le Pen, Qabil Hüseynli, radikal, fransız, "Xalq Hərəkatı İttifaqı" partiyası, Milli Cəbhənin lideri Marine Le Pen, Fransa\nPrezidentin bəyanatı ölkəmizin rəqabət qabiliyyətini yüksəldəcək


“ƏL-FİL” surəsinin təfsiri | İslam Evi\nMəqalələrQurani Kərim və təfsiri“ƏL-FİL” surəsinin təfsiri\n1) Məgər Rəbbinin fil sahiblərinə nələr etdiyini görmədinmi?!\n2) Məgər onların hiyləsini boşa çıxartmadımı?!\n3) Onların üstünə əbabil quşları göndərdi.\n4) Onlara bişmiş gildən düzəlmiş daşlar atırdı.\n5) Onları yeyilmiş əkin yarpağına döndərdi!\nBu, Allah təalanın qureyşlilərə lütf etdiyi bir nemətdir. Allah fillərlə Kəbəni yıxmağa gələn, onu yer üzündən silmək fikrində olan ordunun cəhdlərini boşa çıxartdı, onu darmadağın edib, zəlil vəziyyətdə geri qaytardı. Onlar xristian milləti idilər və Allaha Qureyşin sitayiş etdiyi bütpərəstlik dinindən daha yaxın idilər. Bu hadisə Peyğəmbərin (Ona Allahın salavatı və salamı olsun!) göndərilişinə yaxın bir vaxta təsadüf edirdi və sanki hazırlıq xarakteri daşıyırdı. Peyğəmbərin (Ona Allahın salavatı və salamı olsun!) həmin il anadan olması da məlumdur. Sanki tale onlara deyirdi: “Ey qureyşlilər, biz sizə həbəşilərdən üstün olduğunuz üçün qələbə bəxş etmədik. Lakin peyğəmbərlərin sonuncusu, yazıb-oxuma bilməyən bir peyğəmbərlə — Məhəmməd peyğəmbər — (Ona Allahın salavatı və salamı olsun!) şərəfləndirəcək və izzətləndirəcək qədim və müqəddəs evi qorumaq üçün sizə onlar üzərində qələbə bəxş etdik.\nFil sahiblərinin müxtəsər və yığcam hekayəti belədir:\nXəndək sahibləri barəsində olan hekayətdə qeyd olunmuşdu ki, Zu-Nuvas Himyərlərin sonuncu şahı və müşrik idi. Xəndək sahiblərini öldürən də o isi. Həmin xəndəklərdə təxminən, iyirmi min xristian öldürülmüşdü. Orda olanlardan yalnız bir nəfər — Dövs Zu-Səlabən xilas olmuşdu. O, qaçıb canını qurtarmış və xristian olan Şam hökmdarı Qeysərə sığınmışdı. Onlara yaxın olması səbəbilə Şam hökmdarı bir məktub yazıb onunla Hənbəşistan kralı Nəcaşiyə göndərdi. Nəcaşi də Əryat və Əbrəhə ibn Sibah adlı iki ordu başçısını böyük bir qoşunla Yəmənə göndərdi. Onlar Yəmənə girdilər və Yəmən də daxil olmaqla qarşılarına çıxan Himyər torpaqlarını əllərinə keçirdilər. Zu-Nuvas dənizdə boğularaq öldü. Həbəşlilər Yəmənin idarəçiliyində azadlıq qazandılar və bu iki başçının əmri altına keçdilər. Ancaq Əryat və Əbrəhə rəhbərlikdə ixtilafa düşdülər. Bir-biriləri ilə mübarizə aparıb döyüşdülər. Biri digərinə dedi: “Iki ordunun bir-biri ilə döyüşməsinə ehtiyac yoxdur. Bir-birimizlə təkbətək döyüşək. Hansımız qalib gəlib digərimizi öldürsə, başçı o olsun. Onlar razılaşaraq üz-üzə gəldilər. Hər ikisinin kürəyində ox var idi. Əryat Əbrəhəyə hücum edərək qılıncla sifətinə zərbə endirdi. Ağzı, burnu qan çalağına döndü, sifəti parçalandı. Əbrəhənin köləsi Atəvdə Əryata hücum edərək ona zərbə vurdu və öldürdü. Əbrəhə yaralı halda geri qayıtdı. Yarasını müalicə etdi və sağaldı. Beləcə, Yəməndəki həbəş ordusunun idarəçiliyi tək onun əlinə keçdi.\nNəcaşi ona məktub yazaraq etdiklərini pislədi və Yəmən torpağına ayaq basacağına an içib onu hədələdi. Əbrəhə isə Nəcaşi ilə münasibətlərini pozmaq istəmədi. Ona çoxlu hədiyyələr hazırlayaraq yanına bir elçi göndərdi. O, bir ləyənin içinə Yəmən torpağından qoyub alnını torpağa basdı və bir məktub yazdı. Məktubunda deyirdi: “Kral bu torpağa ayaq bassın ki, andı yerinə yetsin! Mən alnımı bununla krala göndərirəm”. Məktub kralın əlinə çatanda, xoşuna gəldi, razı qaldı və Əbrəhənin üstünə qoşun göndərmək fikrindən daşındı. Daha sonra Əbrəhə məktub yazaraq bildirdi ki, “Mən Yəmən torpağında kral adına tayı-bərabəri olmayan bir kilsə tikdirəcəm”. O, bu məktubundan sonra Sənada möhtəşəm, uca və dəbdəbəli bir kilsə tikdirməyə başladı. Ərəblər onu çox hündür olduğuna görə Quleys adlandırdılar. Çünki, adam onun zirvəsinə baxanda az qala başındakı əmmaməsi düşürdü. Dodağı çapıqlı Əbrəhə Məkkədə Kəbəyə həcc edildiyi kimi, ərəblərin həmin kilsəyə həcc edilməsi qərarını aldı və barədə ərəblərə müraciət etdi. Qahtan və Adnan ərəbləri onun müraciətinə mənfi cavab verdilər. Qureyşlilər Əbrəhənin bu müraciətindən çox hiddətlənmişdilər. Hətta bəziləri gecə vaxtı həmin kilsəyə gedib içini mundarladılar. Kilsənin xidmətçiləri mundarlığı görüb Əbrəhəyə xəbər verdilər. Onlar Əbrəhəyə dedilər ki, bunu qureyşlilər edib. Çünki onların məbədlərinə bənzər bir məbədin inşa edildiyinə görə qəzəblidirlər. Bundan sonra Əbrəhə qəzəbləndi və and içdi ki, Kəbəyə hücum edəcək, daş üstündə daş qoymayacaq.\nMuqatil ibn Süleyman deyir ki, Qureyşdən olan bəzi cavanlar kilsəyə girmiş, orada tonqal qalamışdı. Həmin gün güclü külək olduğuna görə, möhkəm yanğın yaranmış və bina yerə çökmüşdü. Bundan sonra Əbrəhə böyük bir ordu topladı. O, düşünürdü ki, bu ordunun qarşısına heç kəs çıxa bilməyəcək. Orduda nəhəng fillər də var idi. Adı Mahmud olan xüsusi bir fil var idi ki, onu Əbrəhəyə Nəcaşi göndərmişdi. Deyilənə görə, bu fildən başqa daha səkkiz fil var idi. Bəziləri isə orduda daha on iki filin olduğun u deyirlər. Ən doğrusunu Allah bilir. Əbrəhə bu fillərlə Kəbəni dağıtmaq istəyirdi. O planlaşdırmışdı ki, kəbənin sütunlarına zincirlər bağlasın və onları fillərin boynuna keçirsin. Beləcə, filləri hərəkətə gətirib Kəbəni uçurtmaq istəyirdi. Ərəblər Əbrəhənin gəlişini eşidib ciddi hazırlıq görmək fikrinə düşdülər. Onlar hesab edirdilər ki, Kəbənin sahibləri kimi onu qorumaq da onların vəzifəsidir. Yəmənin möhtərəm hökmdarlarından olan Zu-Nifr adlı bir nəfər öz xalqını və ona qoşulan digər ərəb qəbilələrini Əbrəhəyə qarşı vuruşmağa və Allahın evinu qorumaq uğrunda mübarizəyə səslədi. Onlar Zu-Nifrin ətrafında birləşib Əbrəhəyə qarşı vuruşdular. Izzət və cəlal sahibi Allahın iznilə Əbrəhə onlara qalib gəldi. Zu-Nifr əsir düşdü. Əbrəhə onu özü ilə apardı. Sonra Məkkə istiqamətinə yönəldi. Xusam ərazinisə çatdıqda Nufeyl ibn Həbib əl-Xusami öz qəbiləsi ilə birlikdə Əbrəhəyə qarşı mübarizə apardılar. Lakin onlar da məğlub oldular. Əbrəhə Nufeyl ibn Həbibi də əsir götürdü. Əvvəlcə onu öldürmək istəsə də, sonra fikrindən daşınıb bağışladı və onu Hicaza kimi bələdçilik etmək üçün özü ilə apardı.\nƏbrəhənin ordusu Taifə yaxınlaşanda, Səqif qəbiləsinə mənsub olan əhali Lat adlanan məbədlərini qorumaq üçün Əbrəhənin qarşısına çıxdılar və ona qonaqpərvərlik göstərdilər. Qəbilə Əbu Riğal adlı bir nəfəri də bələdçilik etmək üçün Əbrəhənin ordusuna verdi. Əbrəhə Məkkə yaxınlığındakı Muğəmməsə çatdıqda, ordusuna orada düşərgə salınacağını bildirdi. O, buradan Məkkə və ətraf ərazilərin sakinlərinə mənsub olan sürülərə basqın etdi, taladı. Sürülərin içində Abdulmuttalibin də iki yüz dəvəsi var idi. Əbrəhənin əmrilə sürülərə basqın edən dəstənin başçısının adı Əsvad ibn Məfsud idi. İbn İshaq qeyd edir ki, həmin vaxt bəzi ərəb şairləri onun bu əməlinə görə onu həcv etmişdilər. Əbrəhə Himyər qəbiləsinə mənsub olan Hinatayı Məkkəyə göndərdi ki, Qureyşin ən hörmətli ağsaqqallarını onun hüzuruna gətirsin və məkkəlilərə bildirsin ki, Kəbəni müdafiə etməkdən əl çəksəniz, kralın sizinlə vuruşmaq niyyəti olmaz. Hinata Məkkəyə gələndə onu Haşim oğullarından Abdulmuttalibin yanına gətirdilər. Hinata Əbrəhənin dediklərini ona çatdırdı. Abdulmuttalib ona dedi: “Allaha and olsun ki, bizim də onunla vuruşmaq niyyətimiz yoxdur. Bizim buna gücümüz də çatmaz. Bura Allahın müqəddəs evi və dostu İbrahimin məqamıdır. Onu qorusaq da, qorumasaq da, yenə də Allahın evidir. Bu onunla Allah arasında olan bir məsələdir. Allaha and olsun ki, bizim onu qoruyacaq gücümüz yoxdur. Hinata ona: gəl mənimlə onun yanına gedək. Abdulmuttalib onunla getdi.\nƏbrəhə onu görəndə, böyük ehtiramla qarşıladı. Çünki Abdulmuttalıb nurani və yaraşıqlı bir insan idi. Əbrəhə taxtından enərək Abdulmuttaliblə birgə döşəmədə oturdu və tərcüməçisinə dedi: “Ondan soruş gör, istəyi nədir?” Abdulmuttalib dedi: “Mənim istəyim şahın mənə aid iki yüz dəvəmi geri qaytarmasıdır”. Əbrəhə tərcüməçiyə dedi: “Ona de ki, səni görən kimi xoşuma gəlmişdin. Danışdıqdan sonra isə yanıldığımı anladım. Mənimlə dəvələrinmi söhbətini aparırsan? Yoxsa sənin və atalarının dini məbədini dağıtmağa gəldiyimi unudursan? Bu barədə niyə danışmırsan?” Abdulmuttalib dedi: “Doğrusu, dəvələrin sahibi mənəm. Evin də onu qoruyacaq sahibi var”. Əbrəhə dedi: “Onu məndən qoruya bilməz”. Abdulmuttalib dedi: “Sən Onunla təkbətəksən!” Deyilənə görə, Abdulmuttalib ərəblərin sayılıb-seçilən ağsaqqalları ilə birgə Əbrəhənin yanına getmiş və ona Kəbəni dağıtmaqdan əl çəkməyin əvəzində Tühamadakı malların üçdə birini verməyi tklif etmişdi. Ancaq Əbrəhə bununla razılaşmamışdı. Ancaq Əbrəhə Abdulmuttalibin dəvələrini qaytardı. Abdulmuttalib Məkkəyə qayıdıb Qureyşə Məkkədən çıxmağı və ordudan ehtiyat edərək dağların başlarına çəkilməyi əmr etdi. Abdulmuttalib və bir qrup Qureyş əhli Kəbəyənin yanına gəlib Allahdan Əbrəhənin ordusuna məğlubiyyət dilədilər. Abdulmuttalib Kəbənin qapısının halqasını tutaraq demişdi:\n“Allahım, kimsə öz sürüsünü qoruyur, Sən də Öz evini qoru!\nOnların xaçı və ordusu heç vaxt sənin orduna qalib gəlməsinlər!”\nİbn İshaq qeyd edir ki, daha sonra Abdulmuttalib qapının halqasını qoydu və qureyşlilərlə birgə dağların başına çəkildi. Muqatil ibn Süleyman deyir ki, məkkəlilər şəhərdən çıxarkən oarada mundarlanmış yüz dəvə qoyub getdilər ki, bəlkə Əbrəhənin ordusu onlara toxunar və Allahın onlara qəzəbi gəlib intiqam alar.\nNövbəti gün Əbrəhə Məkkəyə daxil olmağa hazırlaşdı. O, Mahmud adlı filini də hazır vəziyyətə gətirmişdi. Fil Məkkəyə tərəf yönəldildikdə, Nufeyl ibn Həbib gəlib filin yanında dayandı və qulağından tutub dedi: “Qaç, ey Mahmud, gəldiyin yerə qayıt! Sn Allahın müqəddəs etdiyi torpaqdasan!” Sonra Nufey filin qulağını buraxdı. Nufeyl qaça-qaça dağa qalxdı. ƏSgərlər qalxması üçün fili vurdular. Amma fil qalxmadı. Başına çubuqlarla vurdular, qarnına ucu şiş dəmirlər batırdılar. Filin qarnı qanadı, ancaq yenə qalxmadı. Onu Yəmənə tərəf yönəltdikdə, qalxdı və o tərəfə qaçmağa başladı. Şama və şərqə tərəf də yönəltdikdə qalxıb qaçdı. Məkkəyə tərəf yönəltdikdə isə çökdü. Allah təala Əbrəhənin ordusunun üstünə dənizlərdən yarasaya bənzər quşlar göndərdi. Hər quş özü ilə üç daş gətirmişdi — biri dimdiyində, ikisi caynağında. Daşlar noxud və mərcimək boyda idi. Kimə dəydisə, öldürürdü. Ancaq daşlar hamıya dəymədi. Ordu dağıldı və yol axtarıb qaçmağa başladılar. Nufeyldən yol göstərməsini istədilər. Lakin Nufeyl qureyşlilər və digər ərəblərlə birgə dağın başında idilər. Allahın fil sahiblərinə düçar etdiyi bəlaya tamaşa edirdilər. Nufeyl deyirdi:\n“Hara qaçırsınız?! Arxanızdan gələn Allahdır!\nDodağı çapıqlı Əbrəhə qalib deyil, məğlubdur!”\nVaqidi qeyd edir ki, fil ordusu Məkkəyə girməyə hazırlaşırdı. Ancaq fili qaldırıb Kəbəyə tərəf yönəldə bilmədilər. Digər istiqamətlərə yönəltdikləri zaman fil hərəkətə gəlirdi, ancaq Kəbəyə istiqamətinə bir addaım belə atmırdı. Əbrəhə isə fil mehtərini döyür, fili hərəkət etdirməyi əmr edirdi. Bu barədə danışsaq, söhbət uzanar.\nAbdulmuttalib və bir qrup qreyşli — Mutim ibn Adiyy, Amr ibn Aid ibn İmran və Məsud ibn Amr əs-Səqafi Hira dağında həbəşlilərin etdiklərinə baxırdılar. Qəribə və əcaib olan bir məxluqun — filin hərəkətlərini seyr edirdilər. Bu anda birdən Allah təala onların üstünə Əbabil quşları göndərdi. Göyərçindən kiçik olan topa-topa, sarı, ayaqları isə qırmızı bu quşların hər biri özü ilə üç daş gətirmişdi. Quşlar ordunun üzərində topalaşıb halqa vəziyyətini aldılar və daşları ordunun üstünə atdılar, əsgərləri öldürdülər.\nVahb ibn Münəbbih deyir ki, həbəşilərin ordusunda çoxlu fil var idi. Mahmud adlı fil isə kralın şəxsi fili idi. O, yerə çəkdü, yerindən tərpənmədi. Qalan fillər də ona baxım tərpənmədilər. Lakin fillərdən biri qəzəblənib yerdəki çınqılları göyə sovurdu və fillər qaçmağa başladı. Atə ibn Yasər və başqaları qeyd edirlər ki, onların hamısı elə o dəhşətli anda ölmədilər. Elələri də var idi ki, bədənlərinin üzvləri sallana-sallana qaçırdılar. Əbrəhə də bədən orqanları sallana-sallana qaçmış, Xusam ərazisin çatdıqda ölmüşdü. İbn İshaq deyir ki, onlar müxtəlif yollardan qaçıb xilas olmağa çalışırdılar. Ancaq hara qaçsaydılar yenə də ölüm onları haqlayırdı. Əbrəhə bədənindən yara almışdı. Qaçanlar onu da özləri apardılar. Əbrənin orqanları çölə çıxıb sallanırdı. Onu Sənaya gətirib çatdıranda, artıq quş boyda vücudu qalmışdı. Deyilənə görə, Əbrəhə öldüyü vaxt ürəyi sinəsindən ayrılmışdı. Muqatil ibn Süleyman qeyd edir ki, qureyşlilər onların qoyub getdikləri mallara sahib çıxdılar. O gün Abdulmuttalib bir quyunu dolduracaq həcmdə qızıl əldə etmişdi. İbn İshaq deyir ki, Yaqub ibn Utbə nəql edir ki, həmin il ərəbistan torpaqlarında suçiçəyi və qızdırma xəstəlikləri yayıldı. İkrimnin də səhih isnadla bu cür rəvayət etdiyi bildirilir.\nİbn İshaq nəql edir ki, Allah təala Məhəmməd peyğəmbəri (Ona Allahın salavatı və salamı olsun!) elçi olaraq göndərəndə, artıq qureyşlilərə çoxlu nemətlər bəxş etmiş, bir çox məsələlərdə lütfkarlıq göstərmişdi. Qeyd olunduğu kimi, onlardan biri də Qureyşə həbəşlilər üzərində zəfər bəxş etməsidir. Allah təala buyurur: “Məgər Rəbbinin fil sahiblərinə nələr etdiyini görmədinmi?! Məgər onların hiyləsini boşa çıxartmadımı?! Onların üstünə əbabil quşları göndərdi. Onlara bişmiş gildən düzəlmiş daşlar atırdı. Onları yeyilmiş əkin yarpağına döndərdi!” “Qüreyşin ülfəti xatirinə, Onlara qış və yay səfərini müyəssər edilməsi xatirinə. Bu evin Rəbbinə ibadət etsinlər! O Allah ki, onları aclıqdan qurtarıb yemək verdi və onlara qorxudan sonra əmin-amanlıq bəxş etdi”. Yəni əgər onlar qəbul etsələr, Allah onların barələrində istədiyi bu xeyirli vəziyyəti dəyişdirməz.\nİbn Hişam deyir: “Əbabil toplu-toplu mənasını verir. Ərəblər bu sözü təkdə işlətməzlər. Siccil (bişmiş gil) sözünə gəlincə, Yunis ən-Nəhvi və Əbu Ubeydənin söylədiklərinə görə, ərəblər bunun bərk və qatı mənasında olduğunu bilirlər. Bəzi təfsirçilər qeyd edirlər ki, bu söz fars dilindən keçmə mürəkkəb sözdür. Iki sözün — “sinc” (daş) və “cil” (gil) sözünün birləşməsindən əmələ gələn bu söz bişmiş, daşlaşmış gil mənasını daşıyır. “Asf” (əkin yarpağı) kəlməsi isə hələ biçilməmiş əkin yarpağıdır. Bu sözün təki “asfətun”dur”.\nHəmmad ibn Sələmə Asim vasitəsilə Əbu Sələmə ibn Əbdürrəhmanın “Əbabil quşları” haqqında “qatar-qatar” dediyini nəql etmişdir. İbn Abbas və Dahhak isə demişlər ki, əbabil bir-birinin ardınca gedənlər mənasını verir. Həsən əl-Basri və Qatədə “çoxlu quşlar” deyə təfsir etmişlər. Mucahid deyir ki, onlar bir-birinin ardınca gedən topalaşmış quşlardır. İbn Zeydin sözlərinə görə, bu söz ayrı-ayrı yerlərdən gəlib bir yerə topalaşmış quşlar mənasında işlənir. Kisai deyir ki, bəzi nəhv alimlərindən əbabil sözünün təkinin “ibil” olduğunu eşitmişəm”.\nİbn Cərir deyir: Bizə Əbdüləla İbn Nofəldən “Onların üstünə əbabil quşları göndərdi” ayəsi haqda nəql etdi ki, dəvələrin sürüsü olduğu kimi quşların da sürüsü əbabil adlanır. Əbu Kureyb Vaki vasitəsilə “Onların üstünə əbabil quşları göndərdi” ayəsi barəsində İbn Abbasın belə dediyini nəql etmişdir: “Onların quş dimdiyi kimi dimdikləri, it pəncəsi kimi caynaqları var idi”. Yaqub ibn İbrahim Allah təalanın bu ayəsi haqda İkrimənin belə dediyini nəql etmişdir: “Onlar dənizdən gəlmiş yaşıl quşlar idilər və onların vəhşi heyvanlar kimi başları var idi”. İbn Bəşşar isə Ubeyd ibn Umeyrin belə dediyini nəql etmişdir: “Onlar qararəngli dəniz quşları idi. Dimdiklərində və caynaqlarında daşlar gətirmişdilər”. Qeyd olunan rəvayətlərin hamısının isnadı səhihdir.\nSəid ibn Cübeyr deyir ki, bu quşlar sarı dimdikləri olan yaşıl quşlar idilər və müxtəlif bölgələrdən gəlmişdilər”. İbn Abbas, Mucahid və Atənin sözlərinə görə, Əabil quşları Məğrib ənqası adlanan quşlara bənzəyirlər”. Bu rəvayəti İbn Əbu Hatim nəql etmişdir. O, həmçinin, Əbu Zəranın Ubeyd ibn Umeyrdən nəql etdiyi rəvayəti bildirərək deyir: “Allah təala fil sahiblərini məhv etmək istədikdə, onların üzərinə dənizlərdən yarasaya bənzəyən quşlar göndərdi. Hər bir quş özü ilə üç daş gətirmişdi. Daşların ikisi caynağında, biri isə dimdiyində idi. Quşlar gəlib həbəş əsgərlərinin başlarının üstündə toplaşdılar. Sonra səs-səsə verərək caynaqlarındakı və dimdiklərindəki daşları atmağa başladılar. Düşən daş bədənin bir tərəfindən girib digər tərəfindən çıxırdı. Allah təala həmin ərəfədə güclü bir külək əsdirmiş, daşların sürətlə düşməsinə şərait yaratmışdı. Beləcə, ordunun hamısı həlak olmuşdu”. Süddi İkrimədən nəql edir ki, İbn Abbas demişdir: “Bişmiş gildən daşlar” daşlaşmış gil topalarıdır”. Bu söz haqqında bir qədər əvvəl izah verdiyimizə görə, yenidən izaha qayıtmağa ehtiyac yoxdur.\nDaha sonra Allah təala buyurur: “Onları yeyilmiş əkin yarpağına döndərdi!” Səid ibn Cübeyr deyir ki, camaatın habbur adlandırdığı saman çöpü kimi oldular. Ondan nəql olunan başqa bir rəvayətdə isə buğda yarpağı kimi qeyd olunur”. Digər rəvayətdə deyilir ki, ev heyvanları tərəfindən yeyilən samandır. Həsən əl-Basri İbn Abbasın belə dediyini nəql etmişdir: “Buğdanın üzərindəki qabığa oxşayır”.\nİbn Zeyd deyir ki, bu, əkinin və ya paxlanın yarpağıdır. Ayənin mənası odur ki, Allah sübhənahü və təala onları məhv etdi, planlaşdırdıqları hilələri öz başlarına gətirdi. Gəlişlərindən heç bir fayda əldə etmədilər. Hamısı həlak oldular. Onlardan geri qayıdan oldusa da, ölümcül yaralı vəziyyətdə qayıtdı. Hökmdarları Əbrəhə də bu şəkildə Sənaya qayıtmış, başlarına gələnləri xəbər vermiş, lakin çox keçmədən ürəyi sinəsindən ayrılmış halda ölmüşdü. Ondan sonra hakimiyyətə oğlu Yəksum, daha sonra isə qardaşı Məsruq ibn Əbrəhə gəldi. Sonralar Himyər qəbiləsindən Seyf ibn Zi-Yazin həbəşlilərə qarşı fars hökmdarı Kisraya kömək üçün müraciət etdi, fars hökmdarı da ona böyük bir ordu verdi. Beləcə Allah təala onlara ordu həbəşilərlə savaşda qələbə bəxş etdi və ata-babalarının sahib olduqları mülkləri yenidən özlərinə qaytardı. Bu qələbədən sonra bütün ərəblər onu təbrikə gəldilər. Məhəmməd ibn İshaq deyir ki, bizə Abdulla ibn Əbu Bəkr Aişənin (Allah ondan razı olsun!) belə dediyini rəvayət etmişdir: “Mən fil mehtərlərindən ikisini Məkkədə kor gördüm və onlar əhalidən yemək dilənirdi”. Vaqidi də Aişədən oxşar rəvayət nəql etmişdir. Əbu Bəkrin qızı Əsmanın da belə dediyi nəql olunmuşdur: “Müşriklərin öz qurbanlarını kəsdiyi Əsaf və Nailə bütlərinin yanında iki nəfər oturub yemək dilənirdi.\nFilə mehtərlik edən adamın adı Ənis idi. Əbu Nueym “Peyğəmbərliyin əlamətləri” adlı kitabında İbn Vahb vasitəsilə Osman ibn Muğirədən fil sahiblərinin hekəyatini nəql etmişdir. Ancaq o, Əbrəhənin Yəməndən çıxmadığını, əvəzində ordu başçılarından olan Şimr ibn Məqsudu iyirmi minlik qoşuna başçı təyin etmiş və Məkkəyə göndərmişdi. Əbu Nueym qeyd edir ki, quşlar onları gecədən səhərə kimi qovmuş, səhər açılanda özlərini yaralı-xoralı görmüşdülər”. Bu rəvayət qəribdir. Əbu Nueym bu rəvayəti səhih bilib, digər rəvayətlərdən üstün hesab etmişdir. Səhih odur ki, həbəşi olan çapıqlı Əbrəhə özü Məkkəyə gəlmişdir. Bu hekayət haqqında yazılan müəlliqələr və şeirlər bunu təsdiqləyir. İbn Luheyə Əsvad vasitəsilə Urvadan nəql etmişdir ki, Əbrəhə fil ordusunu Əsvad ibn Məqsudun başçılığı altında Məkkəyə göndərib. O da Əbrəhənin özünün Məkkəyə gəlişini qeyd etməmişdir. Lakin səhih Əbrəhənin özünün Məkkəyə gəlişidir. Bəlkə də İbn Məqsud qoşunun başında dayanan sərkərdə olmuşdur. Ən doğrusunu Allah bilir. Daha sonra İbn İshaq ərəblərin fil sahiblərinin başına gələnlər haqqında yazılmış şeirlərini qeyd etmişdir. Abdulla ibn Zəbərinin bu haqda yazdığı şeiri olduqca maraqlı və cəlbedicidir. Qeys ibn Əslət əl-Ənsari, Əbu Silt ibn Rəbiyə əs-Səqəfi və sairləri də bu haqda şeirlər yazmışlar.\n“Əl-Fəth” surəsinin təfsirinin əvvəlində qeyd etdiyimiz kimi, Peyğəmbər (Ona Allahın salavatı və salamı olsun!) Hüdeybiyyə günü Qureyşin düşərgə saldığı təpəyə çıxdığı zaman onun dəvəsi yerə çökdü. “Qusva çökdü!” — deyə səs-səsə verdilər. Bu zaman Peyğəmbər (Ona Allahın salavatı və salamı olsun!) buyurdu: “Qusva çökmədi. O, bunun üçün də yaradılmayıb. Lakin fili hərəkət etməyə qoymayan, onu hərəkət etməyə qoymadı”. Sonra dedi: “Nəfsim əlində olana adn olsun ki, əgər onlar bu gün məndən Allahın qayda-qanunlarına təzim göstərən bir şeyə tabe olmağımı istəsələr, razı olaram”. Sonra dəvəsini qaldırmış, dəvəsi də qalxmışdı. Bu hədis Buxarinin tək rəvayət etdiyi hədislərdəndir. Buxari və Muslimin eyni adlı “Səhih” kitablarında rəvayət etdiyi hədisdə Peyğəmbərin (Ona Allahın salavatı və salamı olsun!) Məkkənin fəthi günü belə dediyi nəql olunur: “Allah təala fillərin Məkkəyə girməsinə imakn vermədi. Öz elçisini və möminləri ora hakim etdi. Həqiqətən, Məkkənin müqəddəsliyi dünən olduğu kimi, bu gün də özünə qaytarılmışdır. Bilin və agah olun! Burda olan burda olmayana çatdırsın!”\n“Əl-Fil” surəsinin təfsiri sona çatdı. Həmd və səna Allaha məxsusdur.\nTarix: 15.09.2008 | Oxunma sayı: 3. 212 baxış\nNamazın vaxtları - 98. 022 baxış\nSIXINTI VƏ KƏDƏRİ ARADAN QALDIRAN 5 ZİKR - 77. 659 baxış\nAXŞAM ZİKRLӘRİ - 49. 379 baxış\nYENİ DOĞULMUŞ KÖRPƏ ÜÇÜN EDİLƏCƏK 6 ŞEY - 35. 642 baxış\nMӘHӘRRӘM AYI VӘ AŞURA GÜNÜ HAQDA HƏR ŞEY (araşdırma) - 33. 787 baxış\nİslamda nümunəvi qadın\nƏN GÖZƏL NÜMUNƏ PEYĞƏMBƏRİMİZ MUHƏMMƏD (sav) 11-19 hədislər


Dünyanın ən əlverişli reklamı Formula1-dədir – Formula1 Azərbaycanda\n15 Dekabr 2019, Bazar - 02:03\nDünyanın ən əlverişli reklamı Formula1-dədir\n18:13 - 14 Yanvar, 2014\nBüynəlxalq müstəqil marketinq agentliyi Repucom-un araşdırmalarının nəticələrinə görə, İnfiniti şirkəti Red Bull komandası ilə əməkdaşlıq etməklə dünya rekorduna imza atıb […]\nBüynəlxalq müstəqil marketinq agentliyi Repucom-un araşdırmalarının nəticələrinə görə, İnfiniti şirkəti Red Bull komandası ilə əməkdaşlıq etməklə dünya rekorduna imza atıb – şirkət ilk sponsor olub ki, illik televiziya reklam müddəti pul ekvivalentində 1 milyard dolları keçib.\nİnfiniti brendi Nissan konserninə məxsusdur və Formula1-ə 2011-ci ildə Red Bull komandası müqavilə bağlamaqla gəlib, amma 2013-cü ildən komandanın titul sponsoruna çevrilib. Repucom-un mütəxəssislərinin fikrincə, İnfiniti-nin loqotipləri digər şirkətlərin loqotipləri ilə müqayisədə sərbəst yürüşlərin, sıralanma turlarının və yarışların yayımı zamanı ən çox göstərilib. Belə hesablamaların aparılması üçün, adətən, xüsusi AVE (Advertising Value Equivalency) alqoritmindən istifadə olunur, bu alqoritm vasitəsilə potensial auditoriya tərəfindən televisiya reklamının vizual mənimsənilməsinin pul ekvivalenti hesablanır.\nRepucom-un nümayəndəsi Naycel Qiç bildirib ki, “loqotiplərin həm maşınlarda, həm sürücülərin və komanda əməkdaşlarının paltarlarında uğurla yerləşdirilməsi komandanın mövsümün gedişində yüksək nəticələr göstərməsi nəticəsində televiziya ekranlarında çox görünməsi sayəsində İnfiniti qlobal miqyasda pul ekvivalentində 1 milyard dollardan çox reklam almasına səbəb olub. Dünya auditoriyası əla səviyyədədir və Formula1 dünyanın ən əlverişli reklam bazarı olaraq qalır…”\nTeqlər Red Bull, Jean-Francois Payen, Twitter, AFP, GoPro, Grenobl hospital


DSMF sədri: "Manatın məzənnəsi ilə bağlı problemlər pensiya sisteminə təsir göstərmir" - Report.az\nDSMF sədri: "Manatın məzənnəsi ilə bağlı problemlər pensiya sisteminə təsir göstərmir"\n18 Fevral, 2015 15:49\nBakı. 18 fevral. REPORT.AZ/ “İqtisadiyyatda baş verən proseslər, o cümlədən manatın məzənnəsi ilə bağlı problemlər pensiya sisteminə təsir göstərmir. Çünki pensiya sisteminin özünün bazar iqtisadiyyatı mühitində fiskal təsirlərdən qorunma mexanizmi var”. “Report” xəbər verir ki, bunu jurnalistlərə açıqlamasında Dövlət Sosial Müdafiə Fondunun sədri Elman Mehdiyev deyib.\n“DSMF-nin göstəricilərinə nəzər yetirildikdə neftin qiymətinin dəyişməsi, yaxud da iqtisadiyyatda baş verən digər proseslərin pensiya sisteminə təsir etmədiyini aydın müşahidə etmək olar. Hətta 2014-cü il Fond üçün kifayət qədər uğurlu maliyyə ili olub. Eyni zamanda, Fond il üzrə maliyyələşmələri qrafiklə nəzərdə tutduğu müddətdən əvvəl yekunlaşdırıb. Həmçinin ilin sonuna Fondun profisiti bu hesaba sərbəst qalıqda qalıb”, - o əlavə edib.


Medicina.az - İshal və qusma zamanı ilk yardım\n13 Sen 2019 16:00\nİshal və ya diareya (yunanca "diarrheo” – "axıram” sözündəndir) – defekasiya aktının gün ərzində 2 dəfədən çox olmasıdır ki, bu zaman nəcis duru və ya horra şəklində olur. Diareya orqanizmdə əksər hallarda həzm sistemində hər hansı bir pozğunluğun olmasının əlamətidir. İshalın əsas səbəbləri aşağıdakılardır:\nBöyüklərdə güclü olmayan diareya, 1-2 gün ərzində heç bir müalicə aparılmadan da öz-özünə keçib gedə bilər. Bu halda bağırsağı "bərkidən” dərmanlar qəbul edilməsi məsləhət görülmür. Əksinə, bu zaman bağırsağın diareyanı əmələ gətirən mikroblardan, allergenlərdən, toksinlərdən və s. zərərli faktorlardan öz-özünə azad olmasına imkan vermək lazımdır. Bunun öhdəsindən gəlmək üçün bağırsağa "kömək” göstərilməsi məqsədi ilə "smekta” preparatından istifadə etmək olar. Bu preparat həzm sisteminin selikli qişasını bağırsaqdakı mikroorqanizmlərin zərərli təsirindən qoruyur, toksinləri absorbsiya edərək (özünə hopduraraq) bağırsaqdan xaric edir. Əgər smekta olmazsa, 10 tablet aktivləşdirilmiş kömürü qaynanmış ilıq suda əzməklə xırdalayaraq, yaxşı-yaxşı qarışdırdıqdan sonra içmək olar.\nGüclü olmayan diareya zamanı pəhrizə əməl edilməsi də müalicəvi təsir göstərir. Qidanı az miqdarda, ancaq daha tez-tez qəbul edin, yağlı, qızardılmış, duzlu qidalardan, qəhvə və süd, təzə meyvə və tərəvəzlərdən, ədviyyatlardan imtina edin. Bu zaman banan, suda bişirilmiş düyü, alma püresi, suxari, dovğa, yağsız yoqurt, buğda bişirilmiş alma qəbul edilməsi məsləhət görülür. Nar qabığı dəmləməsi, qaragilə kiseli, zoğal mürəbbəsi ilə çay, nanə dəmləməsi (2 çay qaşığı nanə + 1 stəkan qaynar su) bağırsağın "bərkiməsinə” kömək edir.\nDiareyanın baş verdiyi aşağıdakı hallarda isə tez bir zamanda həkimə müraciət etmək lazımdır (xəstənin vəziyyətindən asılı olaraq "təcili yardım” çağırmaq və ya xəstəni xəstəxanaya aparmaq):\nQusmanın baş verməsinin ən çox təsadüf edilən səbəbləri: mədə-bağırsaq sisteminin xəstəlikləri, qida zəhərlənmələri, virus infeksiyaları, hamiləliyin toksikozları. Qusmanın baş verməsinin az təsadüf edilən səbəbləri: ürək xəstəlikləri, böyrək daşı xəstəliyi, miqren zamanı baş ağrısı, beyinin xəstəlikləri (şişləri və ya meningit). Qusma, adətən, hər hansı bir tibbi müdaxilə olmadan tez bir zamanda keçib gedir. Qusma zamanı aşağıdakı hallarda tez bir zamanda "təcili yardım” çağırmaq tələb olunur:\nBu zaman "təcili yardım” gələnə qədər xəstəyə tam sakitlik vermək, ona içməyə və yeməyə heç nə verməmək, qusuntuda qan qarışığı olduqda isə qarının üzərinə içərisində buz olan paket qoymaq lazımdır.\nGüclü susuzlaşmanın əlamətləri – sidik ifrazının kəskin azalması, hətta tamamilə kəsilməsi, dərinin çox quru, isti olması, yüksək hərarət, huşun itirilməsi, qıcolmalar. Bu halda xəstəni vaxt itirmədən xəstəxanaya çatdırmaq lazımdır. Xəstənin vəziyyəti ağır olduqda dərhal "təcili yardım” çağırın.


Azərbaycanda kredit büroları yaradılacaq - Report.az\nAzərbaycanda kredit büroları yaradılacaq\n30 Sentyabr, 2016 17:29\nBakı. 30 sentyabr. REPORT.AZ/ Azərbaycanda kredit büroları yaradılacaq.\n“Report”un xəbərinə görə, bu, “Kredit büroları haqqında” qanun layihəsində nəzərdə tutulub.\nLayihə Milli Məclisin bu gün keçirilən iclasında müzakirəyə çıxarılıb. Layihə barədə məlumat verən Milli Məclisin İqtisadi siyasət, sənaye və sahibkarlıq komitəsinin sədri Ziyad Səmədzadə bildirib ki, sözügedən qanun layihəsini Milli Məclisə Prezident İlham Əliyev təqdim edib.\nKomitə sədri qeyd edib ki, kredit bürolarının yaradılmasında məqsəd fiziki və hüquqi şəxslərə öz maliyyə öhdəliklərinin icrası barədə uzunmüddətli məlumat bazasının formalaşdırılması yolu ilə maliyyə xidmətlərinə çıxış imkanlarının yaxşılaşdırılmasıdır.\nOnun sözlərinə görə, kredit bürolarını xidmətdən fərqləndirən başlıca cəhət ondan ibarətdir ki, kredit bürolarında borcalanların məlumatlarının təhlili aparılacaq: “Kredit bürolarında toplanmış məlumat bazasından borcalanların maddi vəziyyətini ətraflı təhlil etmək mümkün olacaq. Kredit bürosu topladığı fərdi məlumatı həmin məlumatda edilmiş son dəyişiklikdən sonra 5 il müddətinə saxlayır və həmin fərdu məlumatın istifadəçilərə verilməsini təmin edir. Bu müddət başa çatdıqdan sonra fərdi məlumat ləğv edilir və ya kredit tarixçəsi subyektinin razılığına əsasən arxivləşdirilir”.\nZ.Səmədzadə qeyd edib ki, kredit bürolarının fəaliyyəti ilə bankların xərcləri azalacaq: “Dünyanın bir çox ölkələrində kredit büroları yaradılıb. Azərbaycanda da belə bir qanun layihəsinin qəbul olunmasına ehtiyac var. Hazırki qanun layihəsi beynəlxalq standartlara uyğun hazırlanıb”.\nMaliyyə Bazarlarına Nəzarət Palatası (MBNP) Direktorlar Şurasının sədri Rüfət Aslanlı deyib ki, bu qanun layihəsinin qəbul edilməsi ilə bankların üzləşdikləri risklər xeyli azalacaq.


Niyazi Mehdi: “Rəsulzadə bir gürcüyə baxıb millətçi olub...” » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nFilosof, professor Niyazi MehdiTeleqraf.com-un suallarını cavablandırıb.\nAncaq Nəsiminin və Füzulinin xeyli şeiri var ki, o çağın məkanında gəzən fəlsəfi paradiqmalar əsasında yozmulmalıdır ki, hikməti başa düşülsün. Örnək olaraq onun palaq misrasını götürək: "Məndə sığar iki cahan, mən bu cahana sığmazam”. Yaxud "ənəl-həqq” nə deməkdir? Onu fəlsəfə ilə yozanda ağıllı mənaları açılır. Özü də o çağın fəlsəfəsi ilə yozanda.\nƏslində, "ənəl-həqq” formulası Nəsiminin ixtirası deyildi, ondan qabaq Ortaçağda dəbdə olan düstur idi. O zamanlar kim ağıllı görünmək istəyirdi, "ənəl-həqq” deyirdi. Fəlsəfə ilə açmasan, gülməli alınırdı... Sən Allahsansa, buyur, mənə möcüzə göstər. Elə et ki, eyni anda həm burada, həm də başqa yerdə olasan. Axı, Allah ruh olduğu üçün eyni anda müxtəlif nöqtələrdə ola bilər. Əgər bacarmırsansa, nə mənada "ənəl-həqq” deyirsən?!\nBunu sufi gələnəyinə söykənərək yozmalısan: "ənəl-həqq”in mənası odur ki, mənim ürəyimdə Allah düşüncəsindən başqa heç nə yoxdur.\n"İki cahan” məsələsini götürək. Tusi və başqaları deyirdi ki, ruha aid olan anlayışların, düşüncələrin eni-uzunluğu yoxdur, yəni onlar "laməkan”dırlar. Onlardan öncə bunu Aristotel söyləmişdi.\nƏrəstunun sölədiyini mən belə açardım: odunu doğramaq olar, çünki onun uzunluğu var, ancaq odun ideyasını doğramaq olmaz. Sənin şüurun doğranmış odunu göstərə bilər, di gəl doğranmış odunu göstərmək üçün özü doğranmaz. Güzgü maddədir, onun qabağında odunu qoyub doğrayanda güzgünün hissələri odun kəsiklərini göstərəcək. Ancaq ruh güzgü deyil ki, hissələri ilə qarşısındıkının kəsiklərini görükdürsün. Nəsimi "laməkan” deyəndə onu bildirirdi ki, ruhumun eni, uzunluğu və qalınlığı toxdur. Belə olan halda heç yerə sığmaz, hər yer isə ona sığar.\n- Bəli. Onların hamısı, sadəcə, çağlarının fəlsəfəsini gözəl biliblər. Bunun özü böyük şeydir. Şekspirin bəzi əsərlərini fəlsəfənin köməyi ilə dərindən açmaq olar, ancaq demək olmaz ki, o, dünyaya yeni fəlsəfi ideyalar verib. Bu mənada "Azərbaycan ədəbiyyatında orijinal fəlsəfi fikir tapmaq olmaz” deyəndə ədəbiyyatımızı kiçiltmirəm, dünyada da elədir. Fəlsəfi ideyalar bəlkə sufi poeziyasında olub, o da əvvəllər...\n- Mirzə Fətəli Axundzadənin "Kəmalüddövlə məktubları”nı fəlsəfi traktat hesab edirlər...\nBəlkə də "Kəmalüddövlə məktubları” əsərinda materializmin, ateizmin məşhur ideyalarının açımında nəsə orijinal məqamlar var. Ancaq bu traktat məşhur, həm də məlum materialist ideyalara əsaslanır.\n-Xeyr, Mirzə Fətəli hörmətli filosofdur. Avropada o qədər filosof var ki, bir-birindən müəyyən çalarlarda fərqlənirlər. Bu mənada Mirzə Fətəlinin Şərq üçün böyük fəlsəfi xidmətləri var, ancaq əsərində yeni paradiqma yaratmaq səviyyəsində prinsipial fəlsəfi yenilik yoxdur. Hərçənd bu, o demək deyil ki, filosof deyil.\n-Kobud şəkildə desək, şair var ki, şeiri hansısa qızı bişirmək üçün yazır. Bu "bişirmək” sözü qaba səslənir, ancaq ünlü etnoloq Lev-Strossdan yanaşsan, ağıllı mənalarda açılar. O deyirdi ki, kültürdə çiylər təbiəti, bişmişlər mədəniyyədi simvolizə edir. Məsələn, süfrədə çərəz, pomidor-xiyar çiy kimi təbiətdən xəbər verir.\nMövlud Süleymanlının "Şeytan” povestində şeytan dəyirmandan kəndə girir, çünki dəyirmanda un bişmiş deyil, çiydir, ancaq dəyirman özü unu emal etdiyi üçün sərhəddir, deməli, təbiətdən cəmiyyətə qapıdır, şeytan da oradan kəndə girə bilir. Bax, gənclərin "qız bişirmək” sözünü belə açanda vulqarlığı gedir. İndi Nəsimiyə qayıtsaq, o, bütün şeirlərini sevgilisinə yazıb ki, sanki onun könlünü fəth etsin.\n-Son günlər məktəblərdə və ali təhsil müəssisələrində dini tədrislə bağlı müzakirələr aparılır. Bir qrup şəxs hesab edir ki, bu, zəruridir, digərləri İslam, xristianlıq və digər dinlərlə yanaşı ateizmin də izahını vacib sayır. Sizin yanaşmanız necədir?\n- Resept yoxdur, yazıçılıq Allah vergisidir. Kiçik oğlum Toğrul Mehdi roman oxuyan deyildi, evdə anası ilə rusca danışsa da, təhsilini Azərbaycan dilində alıb, 36 yaşında birdən-birə rusca "Nekrofilin aqibəti” adında parlaq roman yazdı.\nƏvvəlcə bizim "məhkəməmizdən” keçdi, sonra Anara verdik, oxudu, təbrik elədi ki, yeni yazıçı gəlib. Sonra üç-dörd roman yazdı. Toğrul filmlərə baxırdı, özü də dilçilik üzrə fəlsəfə doktorudur, ancaq deyə bilmərəm ki, çoxlu roman oxuyub. Mənim üçün möcüzədir, necə olub belə fantastik dərəcədə gözəl roman yazıb. Heyf ki, rusca yazıb.\n- Yox, birləşmə nöqtəsi yoxdur, Ağalar Qut çox səviyyəli, gözəl filosofdur. Kant da vaxtilə demişdi ki, Allahın nə olmasını, nə də olmamasını elmi yolla sübut etmək olmaz. Kant özü dindar idi, bu fikirdən sonra Avropada ağıllı insanlar "Allahın olmağını elmi yolla sübut etmək olar” fikrindən yayındılar.\nHərdən eşidirik ki, hansısa qız Əfqanıstanda xristian olub. Görünür, xristianlıq onun "sarı siminə” toxunub, ona görə.\n- Kimsə dinini pula görə, sərfəliliyə görə dəyişə bilər. Ancaq dediyim o "sarı simə” görə də dəyişı bilər. XX yüzilin erkənlərində Gürcüyev yazır ki, müsəlma qadın ana Məryəmi yuxuda görüb və övladı sağalıb. Adam belə nəsnələrə görə da dinin dəyişə bilər.\n-Marksist fəlsəfə bizdə yaxşı işıqlandırılıb... Kantı, Hegeli və postmodernistləri isə tərcümə etmək çox çətindir. Düzdür, "Fəlsəfə tarixində fəlsəfə” kitabımda çalışmışam onları Azərbaycan dilində mənimsəyim və öz yozumlarımı verim. Ancaq filosof haqqında bilgi vermək başqa, onun kitabının tərcüməsi başqadır. Hegelin Azərbaycan dilində tərcüməsi çətin məsələdir.\n- Fəlsəfə Azərbaycan tələbələrinə çətin gəlir. Ona görə ki, bizdə fəlsəfə kitablarının dili ərəb-fars sözlərinin Şeyx Nəsrullahsayağı avazı ilə dolub. "Müvəffəqiyyət”, "müqabil”, "təhkiyə” kimi sözlərin üzündən onların avazı var, ancaq içləri boşdur. Bəzi adamlar siyasətdə təmtəraqlı çıxışlar edir, ruscaya çevirəndə çaşıb-qalırsan, bəlli olur ki, bu çıxışda heç bir fikir yoxdur.\n- Platonu sevməmək mümkün deyil. Aristoteli o qədər də sevmirəm. Hətta bir filosof deyir ki, bütün Avropa fəlsəfəsi Platonun "Parmenid” traktatına kommentaridir. Mən də onu çevirdim ki, Kamal Abdullanın bütün yaradıcılığı Dədə Qorquda kommentaridir.\n- 1990-cı illərdə çoxlu siyasətdən məqalələr yazmaqdan usanmışdım. Bir dəfə bağda fikirləşdim ki, sırf fəlsəfi mətn yazacam. Özü də əvvəlcədən heç nə qurmadan özümü dilin ixtiyarına buraxacam, haraya apardı, ora gedəcəm. O cür də elədim. 60 səhifəyə yaxın yazdım, sonra iş çıxdı, yarımçıq qoydum, işi görüb qurtarandan sonra daha davam eləmədim. Ancaq o mətni kitaba saldım. Kitab da "Azərbaycan bilinmələrindən sezilən nəsələr: nəsələrlə nəsnələr arasında” adlanır.\nAzərbaycanı sevdirməklə bağlı elə sübut tapmaq lazımdır ki, onun gənclər üçün gücü olsun. "Azərbaycanı sevməlisən” fikrinin özülünə arqument qoymaq çətindir. Təkcə bizdə yox, ABŞ-da da çətindir. Bu mənada dünyada mürəkkəb nəsnələr çoxdur.


Şabranda dava: Bıçaqlanan var '; // item += '\nŞabranda dava: Bıçaqlanan var\nŞabranda bıçaqlanma hadisəsi olub.\nÖlkə.Az Trend-ə istinadən bildirir ki, şəhər sakini Əşrəf Abbasov "qarının və döş qəfəsinin kəsilmiş-deşilmiş yarası" xəsarəti ilə Şabran Mərkəzi Xəstəxanasına gətirilib.\nRPŞ əməkdaşlarının keçirdikləri təxirəsalınmaz istintaq-əməliyyat tədbirləri nəticəsində cinayəti törətməkdə şübhəli bilinən şəhər sakini 1995-ci il təvəllüdlü Seymur Niftəliyev tutularaq polis şöbəsinə gətirilib. O, dindirilmə zamanı törətdiyi əməli etiraf edib, aralarında yaranmış münaqişə zəmnində Ə.Abbasova xəsarət yetirdiyini bildirib.\nBaş vermiş hadisə ilə əlaqədar Şabran RPŞ -nin İstintaq Bölməsində cinayət işi açılıb, ibtidai istintaq aparılır.


ağrılı burun sakitləşdirici balzam resepti | Wellness mama"\nTez-tez xəstələnmədiyimiz üçün minnətdaram, ancaq xəstələndiyimiz zaman adətən burun axıntısı və yüngül öskürək xəstəliyidir (və ya yalnız mövsümi allergiya). Bərpa sürətləndirməyə kömək etmək üçün təbii dərmanlarımı istifadə edirəm, amma qaçılmaz olaraq uşaqlardan ən azı biri tez-tez silməsindən yara, qırmızı burunla nəticələnəcək.\nVazelin quru, çatlamış burunlara sürtmək istədiyimi həmişə eşitmişəm, amma neft jeli həvəskarı deyiləm (bu barədə başqa bir yazıda) və daha yaxşı bir seçim istəmişəm.\nŞübhəsiz ki, Shea Kərə yağı və Hindistancevizi Yağı kimi əlimdə saxladığım bir neçə toplu inqrediyent çatlamış burunlar üçün öz-özlüyündə möhtəşəm bir şəkildə işləyir, ancaq arı mumu ilə gələcəkdə dəri kleenex istismarından qorunmağa kömək edəcək bir şey yaratmaq istədim.\nSadə etmək üçün burun ağrısını yatırmaq üçün şi yağı və ya hindistan cevizi yağı istifadə edə bilərsiniz. Klassik reseptim kimi əvvəlcədən hazırlanmış dodaq bibəri də işləyir, amma bunun üçün dodaq balzamı qablarını istifadə etməyi xoşlamıram, çünki bəzi bakteriyalar / sümük / ümumi xoşagəlməzliklər balzamda qala bilər, buna görə bütün borunun olması lazımdır. xəstəlik keçdikdən sonra atıldı.\nKiçik bir metal qalay içərisindəki bu sakitləşdirici balzam hər iki problemi həll edir. Birdəfəlik istifadə edilən bir boruda deyil, neft jeli içermir və əlavə bir təkan üçün bütün sakitləşdirici və qoruyucu maddələri otlarla birləşdirir.\nBu sakitləşdirici balzama əlavə dəri qidalandırıcı xüsusiyyət vermək üçün şəfalı qişamda istifadə etdiyim quru otlarla yağ əlavə etmək üçün əlavə, lakin isteğe bağlı bir addım əlavə etdim. Bu addımı tərk edə bilərsiniz, amma tövsiyə edirəm.\nYağları bitki ilə dəmləmək:\nBu cür reseptlər üçün bitki mənşəli hindistan cevizi yağının (və ya zeytun yağının) bir hissəsini əlimdə saxlayıram. İnfüzyon prosesi bir müddət çəkir, buna görə hər resept üçün ehtiyac duyduğum hər dəfə az miqdarda infuziya etməkdənsə, bir neçə ayda bir dəfə toplu hazırlamağı üstün tuturam. Sizə lazım olacaq:\n1 stəkan zeytun və ya hindistan cevizi yağı (bu resept üçün tam miqdarda istifadə etməyəcəksiniz)\nqurudulmuş komfrey yarpağı\nquru bağayarpağı yarpağı (bitki deyil banan!)\nqurudulmuş calendula çiçəkləri (istəyə görə)\nqurudulmuş yarrow çiçəkləri (istəyə görə)\nBütün maddələri ikiqat qazan içərisində 3-4 saat yağı yaşıl rəng alana qədər bişirdim. Hava isti olduqda, bəzən otları hava keçirməyən bir şüşə qaba yağa qoyuram və dolayı günəş işığı altında 2-3 həftə buraxıram.\nBu resept təxminən 1 stəkan dəmlənmiş yağ hazırlayır. Burun balzamı üçün yalnız 1 xörək qaşığı lazımdır, buna görə əlavə partiyalar və ya digər reseptlər üçün istifadə etmək üçün kifayət qədər qalacaqsınız. Dəmlənmiş yağdan istifadə etməyimin bir neçə yolu.\nYağı otlarla otladıqdan sonra (istəyirsinizsə), burundan balzam hazırlamağa hazırsınız. Sizə lazım olacaq:\nŞi yağı - vitaminlər və sağlam turşularla dərini sakitləşdirir və qoruyur\nBal mumu - dərini daha çox zərərdən qoruyur\nBu sakitləşdirici balzam ağrılı bir burnu soyuqdəymə və ya qripdən sakitləşdirməyə kömək edir və daha çox qıcıqlanmaya qarşı qoruyur. Əvvəlcə dəmlənmiş bir yağ hazırlayacaqsınız. Sonra, az miqdarda dəmlənmiş yağı şi yağı və bal mumu ilə birləşdirərək burun balzamını düzəldəcəksiniz. Hazırlıq müddəti 10 dəqiqə Yağ tökmə müddəti 3 saat Ümumi vaxt 3 saat 10 dəqiqə Porsiya 2 TBSP Müəllif Katie Wells Aşağıdakı tərkib bağlantıları tərəfdaşlıq əlaqələridir.\nHazır balzamı içəri qoymaq üçün kiçik qablar\nBitki mənşəli yağ (isteğe bağlıdır, lakin tövsiyə olunur)\n1 stəkan zeytun yağı (və ya hindistan cevizi yağı)\n1 TBSP komfrey yarpağı\n1 TBSP qurudulmuş bağayarpağı yarpağı (banan deyil, bitki!)\n1 çay qaşığı calendula çiçəkləri (istəyə görə)\n1 çay qaşığı civanperçemi çiçəyi (istəyə görə)\nBurun Balzamı Tərkibi\n1 TBSP bitki mənşəli yağ\n1 TBSP şi yağı\nBitki mənşəli yağ etmək üçün (isteğe bağlıdır, lakin tövsiyə olunur)\nYağı ikiqat qazana qoyun. Hindistancevizi yağı istifadə edirsinizsə, əvvəlcə yağı əridin.\nOtları əlavə edin.\nZəif odda 3-4 saat və ya yağ otlardan yaşıl rəng alana qədər qaynadın. İstiliyin həddindən artıq olmasına və ya çox uzun qalmamasına diqqət yetirin, əks halda otlar yanacaq. Otaqlar kifayət qədər isti olarsa, otları da hava keçirməyən bir şüşə qaba yağa qoyub 2-3 həftəyə buraxa bilərsiniz. Bu, dolayı günəş işığında ən yaxşı şəkildə işləyir və hər zaman mümkün olmayacaq.\nHava keçirməyən bir qabda saxlayın və lazım olduqda istifadə edin.\nBurun Balzamı etmək\nİkiqat qazanxanada 1 xörək qaşığı dəmlənmiş yağ, şi yağı və bal mumu pastilləri qarışdırın.\nOrta istilikdə əridin.\nYaxşı qarışdırın və ayrı-ayrı qalaylara və ya kiçik bir şüşə qaba tökün. İstədiyiniz təqdirdə iki və ya üç qat resept edə bilərsiniz.\nİstifadəsi: Təmiz bir qaşıq və ya dırnaqla az miqdarda qırxın və burun ətrafındakı dəriyə çəkin. Çirklənməməsi üçün, eyni qaşıq və ya barmağı yuyulana qədər yenidən istifadə etməyin. Qızartı və ağrı yox olana qədər lazım olduqda istifadə edin.\nBu resept təxminən iki & frac12; ons dəyirmi qalay və ya 1 unsiyalı dəyirmi qalay. 4-5 kiçik düzbucaqlı qəlibi dolduracaq.\nAğrılı burunları sakitləşdirmək üçün nədən istifadə edirsiniz? Aşağıda paylaşın!\nEvdə hazırlanan Bitki Öskürəyi Damlaları


Eyvah ana oluram! » YeniQadın.biz - Qadinlarin Sevimli Sayti\nEyvah ana oluram!\nAna namizədlərinin qorxuları nədir?\nHəyat yoldaşı və körpəsi arasında qalıb, ünsiyyətə keçə bilməmək qorxusu, artıq yoldaşının özünü bəyənməyəcəyi narahatlığı, doğum anında həddindən artıq acı eşitmə qorxusu, hormonların təsiriylə yerli yersiz hər hadisə qarşısında yaşanan narahatlıq və qorxular, körpəyə bakamayıp analıq edə bilməmənin narahatlığı, körpəni sağlam doğuramama qorxusu, doğum da ölüm qorxusu kimi bir çox duyğu qarışıqlığı və qorxular ola bilir.\nQorxuları məğlub etməyin yolları\nDuyulan narahatlıq və qorxunun səbəbi nə isə daxildə tutulmadan, yaxın görülən bir adam ilə paylaşılmalıdır. Imkanlar istiqamətində hamiləlik yogası, seminarları və kursları kimi fəaliyyətlərə iştirak meylində olmalıdır. Qorxuya səbəb olacaq hər hadisədən uzaq dayanaraq, mane olunmalıdır. Yuxu nizamına son dərəcə diqqət edilməlidir. Bədənin müqavimət itirməməsi üçün vitamin dərmanları aksatılmamalıdır. Körpəsini qucağına alacağı o gözəl anı xəyal edərək, hazırlıqlarını yavaşca etməlidir. Əgər ibarət narahatlıq və qorxuların öhdəsindən gelinemiyorsa, bu vəziyyət depressiyaya qədər irəliləyə üçün, əvvəldən tədbir almaq adına mütləq bir mütəxəssisə müraciət olunmalıdır.\nBaba namizədləri diqqət!\nHamiləlik müddətində ana namizədlərinin ən böyük dəstəkçisi olan ata namizədləri, bu müddət içərisində son dərəcə fədakar olmalıdır. Ana namizədinin hər ay bir az daha dəyişikliyə uğrayan fiziki görünüşü üzərinə əsla zarafatlı danışmalar etməməlidir. Arada bir də olsa gözəl sözlər söyləmək. Ana namizədinin duyğuları və narahatlıqlarını yüngülə alaraq lağ edilməməlidir.\nAta namizədinin körpəni çox istədiyini və həyəcanlı olduğunu ana namizədinə hiss etdirməlidir. Körpə hazırlığında, təkrarlanan idarələrdə mütləq ana namizədinin yanında olmalıdır. Körpə gözləyişi ana və ata namizədləri üçün çox xüsusi bir vəziyyətdir. Bu müddətdə kəslər bir-birini anlamağa çalışıb, bu gözəl anın dadı çıxarılmalıdır.


Azmedia.Az-ın məlumatına görə, millət vəkili Vüqar Bayramov bu barədə sosial şəbəkə hesabında yazıb. O, xüsusən də idman zallarının yeni qaydalar çərçivəsində fəaliyyətinin bərpası məqsədə uyğun olduğunu bildirib.\nMərkəzi və Şərqi Avropa ölkələrinin təcrübəsi göstərir ki, pandemiyaya qarşı mübarizədə karantin qaydaları qədər standartların müəyyənləşməsi, onlara nəzarət və əməl edilməsi də vacibdir. Buna görə də, iqtisadiyyatın digər sektorlarının yenidən açılımı kontekstində həm qaydalara nəzarətin güclənməsi, həm də hər birimizin bu qaydalara əməl etməsinə ehtiyac var. Yalnız bu halda, həm yoluxma sayını azaltmaq və lokallaşdırmaq, həm də mərhələli şəkildə bütün sferalarda iqtisadi fəaliyyəti bərpa etmək mümkündür".redaktor


Valyuta məzənnəsi Hong Kong dollar (HKD) Qədər Grivnası (UAH) Forex valyuta bazarında yaşamaq\nFOREX valyuta məzənnələri yeniləmə: 23/10/2019 14:02\nHong Kong dollar Grivnası İndi Forex valyuta bazarında qiymət 23 Oktyabr 2019\n14:02:15 (59 saniyə forex dərəcəsi yeniləmə)\n1 HKD = 3.19 UAH\n1 UAH = 0.31 HKD\nValyuta məzənnələrinin mənbəyi Forex birjasıdır. Forexdən onlayn Hong Kong dollar məzənnəsi. Mövcud məzənnə saytda mümkün qədər tez mövcuddur. Onlayn dərəcənin dəqiqədə, saatda, həftə, ayda dəyişməsi.\nForex ticarət chart Grivnası - Hong Kong dollar yaşamaq, 23 Oktyabr 2019\nForex ticarət chart Hong Kong dollar Qədər Grivnası yaşamaq, 23 Oktyabr 2019\nValyuta məzənnələrini qrafikdə izləmək rahatdır. Valyuta məzənnəsindəki dəyişikliklər dərhal chartda görünür. Seçilən vaxt üçün dəqiq məzənnəni görmək üçün qrafı üzərində hover edin. Hong Kong dollar dan Grivnası dəyişiklik qrafiki daim yenilənir.\nÇevirmək Hong Kong dollar Qədər Grivnası Hong Kong dollar Qədər Grivnası Valyuta məzənnəsi Hong Kong dollar Qədər Grivnası məzənnə tarixi\nOnline ticarət Hong Kong dollar (HKD) üçün Grivnası hazırda\nHong Kong dollar ın tarixini hər dəqiqə Grivnası. Bu anda Hong Kong dollar dakı dəyişikliklər (HKD) Grivnası. 10 dəqiqə ərzində Hong Kong dollar Grivnası nisbətində bir dəqiqəlik məzənnə. Bu səhifədəki cədvəldə 10 dəqiqə məzənnə məlumatlarına baxın.\n3.19 3.19 3.19 3.19 3.19 3.19 3.19 3.18 3.18 3.18\nOnline ticarət Hong Kong dollar (HKD) üçün Grivnası son saat ticarət\nValyuta məzənnəsi dəyişikliklərini hər saatda izləyə bilərsiniz. Bu saatda Hong Kong dollar (HKD) 'dəki dəyişikliklər Grivnası. Hər saatda Hong Kong dollar Grivnası nisbətləri bu səhifədəki cədvəldə göstərilmişdir. Hər saatda məzənnədəki dəyişiklikləri müqayisə etmək rahatdır.\nOnline ticarət Hong Kong dollar (HKD) üçün Grivnası Bugünkü trend 23 Oktyabr 2019


Böyük Britaniya və Avropa İttifaqı Talibanı Əfqanıstanın yeni hökuməti olaraq tanımayacaq - AZƏRTAC – Azərbaycan Dövlət İnformasiya Agentliyi\nBöyük Britaniya və Avropa İttifaqı Talibanı Əfqanıstanın yeni hökuməti olaraq tanımayacaq\nLondon, 4 sentyabr, AZƏRTAC\nBöyük Britaniya və Avropa İttifaqı (Aİ) “Taliban”ı Əfqanıstanın yeni hökuməti olaraq tanımayacaq.\nAZƏRTAC xəbər verir ki, Əfqanıstanda hökuməti ələ alan “Taliban”ın yeni hökuməti elan edəcəyi gözlənilsə də, Avropa İttifaqı və Böyük Britaniya Taliban administrasiyasını tanımayacağını açıqlayıb.\nBritaniyanın xarici işlər naziri Dominik Rab Pakistana səfəri zamanı Kabildə yeni “Taliban” hökumətini tanımayacaqlarını, eyni zamanda, Əfqanıstanın yeni reallığı ilə üzləşdiklərini, ölkənin sosial və iqtisadi parçalanma vəziyyətini görmək istəmədiklərini bildirib.\nAİ-nin xarici siyasət və təhlükəsizlik məsələləri üzrə ali nümayəndəsi Cozef Borel qurumun xarici işlər nazirlərinin Sloveniyada keçirilən iclasında “Taliban”ı ölkənin qanuni hökuməti olaraq qəbul etməyəcəklərini, bu hərəkatla hər hansı bir əlaqənin yalnız Əfqanıstan xalqını qorumaq məqsədilə və ciddi şərtlər altında qurula biləcəyini söyləyib.\nDigər tərəfdən, Aİ qaçqınların təxliyəsini, “Taliban”ın təhlükəsizlik və insan hüquqları kimi mövzularda verdiyi vədlərə əməl edib-etmədiyini izləmək üçün Kabildəki nümayəndəliyi vasitəsilə hərəkatla əlaqə qurmağı planlaşdırır.\nQeyd edək ki, bundan əvvəl ABŞ da “Taliban”ı Əfqanıstanın yeni hökuməti kimi tanımayacağını açıqlamışdı.\nAZERTAG.AZ :Böyük Britaniya və Avropa İttifaqı Talibanı Əfqanıstanın yeni hökuməti olaraq tanımayacaq


Maqnezium defisiti – reabilitasiya.az\nMaqnezium — bədəninizdəki hər orqan üçün olduqca vacib olan elementdir.\nMaqneziuma xüsusilə ürək, əzələlər və böyrəklər ehtiyac duyur. Əgər davamlı olaraq yorğunluq hiss edirsinizsə, ürək fəaliyyətinizdə pozğunluq müşahidə olunursa, qıcolmalar (sudurğa) və əzələ ağrılarından əziyyət çəkirsinizsə, o zaman böyük ehtimalla, bu, maqnezium çatışmazlığının əlamətidir. Göz səyirməsi və qəfil əzələ spazmları da bu əvəzolunmaz maddənin çatışmazlığının göstəricisi ola bilər. Çünki maqnezium qanın züllalarının tərkibində mövcuddur və bədənimizin 300-dən artıq fermentində aşkar olunub. Maqnezium bir çox kimyəvi reaksiyaların aktiv iştirakçısıdır və bədəndə gedən olduqca çox proseslər bu maddədən asılıdır. Bu səbəbdən də maqnezium çatışmazlığı ciddi xəstəliklərin səbəbkarı ola bilər.\nƏzələlərin aktivliyi və sinir ucları ilə siqnalın keçiricilik qalibiyyəti birbaşa orqanizmdə maqneziumun yetərli miqdarda olmasından asılıdır. Maqnezium bədənə züllaların, yağların və karbohidratların həzm olunması və parçalanmasında yardımçı olur. Bu maddə bütün biokimyəvi proseslər üçün enerji mənbəyi olan adenozin trifosfatı (ATF) stimullaşdıraraq enerji istehsalında aktiv şəkildə iştirak edir. DNT-nin sintezi maqneziumum köməyilə reallaşır. Bu səbəbdən də əgər orqanizmdə maqnezium kifayət qədər deyilsə, bədən əziyyət çəkməyə başlayır.\nMaqnezium çatışmazlığı zamanı aşağıdakı xəstəliklər ortaya çıxa bilər:\nsistit, böyrəklərin müxtəlif xəstəlikləri;\nbağırsaq xəstəliyi, orqanizmin intoksikasiyası (zəhərlənməsi);\ndepressiya, yuxusuzluq, keylik;\nsonsuzluq, qadınlarda ginekoloji pozğunluqlar;\nosteoporoz (sümük əriməsi);\nMaqnezium çatışmazlığı səbəbilə yarana biləcək xəstəliklərin siyahısını hələ çox uzatmaq olar. Bu zaman özünü büruzə verən ilk əlamətlər iştahın itməsi, başağrısı, ürəkbulanması, zəiflik, yorğunluqdur. Xoşbəxtlikdən, bu əlamətlərin aradan qaldırılması mümkündür. Sadəcə olaraq qida rasionuna maqneziumla zəngin məhsulları daxil etmək və həyat tərzinizi yenidən gözdən keçirmək lazımdır.\nMaqnezium çatışmazlığı ilə mübarizənin ən etibarlı üsulu hər gün yaşıl tərəvəz şirələrinin və təzə tərəvəzlərin qəbul edilməsidir. Dəniz yosunu və yarpaqlı yaşıl tərəvəzlər (məsələn, ispanaq) olduqca yüksək dərəcədə maqnezium tərkibinə malikdir. Maqneziumun digər mükəmməl mənbələri lobya, qoz və günəbaxan tumlarıdır. Qida rasionuna vaxtaşırı küncüt toxumlarının daxil edilməsi xüsusilə önəmlidir (küncüt həmçinin kalsiumla da zəngindir). Avakadonun tərkibində yüksək miqdarda maqnezium vardır.\nMaqnezium aşağıdakı qidaların tərkibində daha çox olur.\ntünd yaşıl tərəvəzlər\nMaqnezium sinir sistemi üçün anti-stres dərman sayılır. Bu mineral orqanizmdə vitamin C, kalsium, fosfor və digər bəzi həyat əhəmiyyətli maddələrin orqanizmdən sorulması üçün lazımdır.\nBütün bu qidalardan istifadə olunmasına baxmayaraq orqanizmdə yenə də maqnezium çatışmazlığı yarana bilər. Əgər düzgün həyat tərzi keçirmirsinizsə, maqnezium tam şəkildə orqanizm tərəfindən udula bilmir. Məlum olduğu kimi, orqanizmdə hər şey bir-biri ilə bağlıdır. Belə ki, əgər tez-tez alkoqoldan istifadə edirsinizsə, D vitamini bədən tərəfindən tam sorula bilmir, maqneziumun sorulması (udulması) üçün isə D vitamini həddindən artıq vacibdir. Əgər çox miqdarda şirniyyat yeyilirsə, o zaman maqnezium sürətli şəkildə böyrəklər vasitəsilə xaric olunur. Maqneziumun xaric olunmasına həmçinin həddindən artıq qəhvə qəbulu, diuretiklərdən (sidikqovucu preparatlar), antibiotiklərdən, kortikosteroidlərdən çox istifadə olunması da imkan yaradır. Yaşın çox olması və həzm sisteminin yaxşı fəaliyyət göstərməməsi də maqneziumun sorulmasına təsir edən mühüm faktorlardır.\nUnutmayın ki, maqnezium preparatını əlavə olaraq ancaq həkim təyin edə bilər, özbaşına müalicə əsla məsləhət görülmür. Adətən maqneziumun kalsium və D vitamini ilə birlikdə qəbulu tövsiyə olunur.


Vezifeli şexsin evindeki oğurluqla bağlı MARAQLI DETAL – YENİLƏNİB - Azadliq Xeber\nVezifeli şexsin evindeki oğurluqla bağlı MARAQLI DETAL – YENİLƏNİB\nVəzifəli şəxsin evindəki oğurluqla bağlı MARAQLI DETAL - YENİLƏNİB\n26.05.2016 / 18:52 xeber –\nBakı şəhərinin Zirə qəsəbəsində Mədətov Mübariz İsrafil oğluna məxsus bağ evindən seyfin oğurlanması hadisəsi ilə bağlı maraqlı detal üzə çıxıb. Lent.az-ın əldə etdiyi məlumata görə, hadisəni törədən Ramil Bağırov və Ruslan Nabatov mənzilə girərkən elə də çətinlik çəkməyib. Belə ki, bağ evində kimsənin olmadığını müəyyənləşdirən şəxslər əvvəlcə həyətə daxil olublar və qapı-pəncərələri yoxlayıblar. Bu zaman onlar evin qapısının əslində kilidlənmədiyini görüblər və asanlıqla açıq qalmış qapıdan içəri keçiblər. Onlar mənzildə aşkarladıqları seyfi açmağa çalışsalar da, buna nail ola bilməyiblər və seyfi özləri ilə aparmaq qərarına gəliblər.\nQeyd edək ki, hadisəni törədən şəxslər artıq tutulub. Faktla bağlı cinayət işi açılıb, araşdırma aparılır.\nOnu da qeyd edək ki, içi pulla dolu seyfi oğurlanan Mübariz İsrafil oğlu Mədətov yüksək vəzifələrdə çalışıb. O, "Azərbaycan Xəzər Dəniz Gəmiçiliyi" Qapalı Səhmdar Cəmiyyəti sədrinin müavini vəzifəsində çalışarkən ölkə başçısının göstərişi ilə işdən çıxarılıb. Buna səbəb isə M.Mədətovun oğlu Xalid Mədətovun idarə etdiyi “Mercedes G Class” markalı avtomobillə Binə qəsəbəsi yaxınlığında xalq artisti Ağasəlim Abdullayevin ailəsinin olduğu maşını vurması və ailənin iki üzvünün ölməsi olmuşdu.\nBu günlərdə Bakıda mənzildən içərisi pulla dolu seyf oğurlanıb. Lent.az-ın məlumatına görə, Xəzər rayon Zirə qəsəbəsində yerləşən və Bakı sakini Mübariz Mədətova məxsus olan bağ evindən içərisində 10 000 ABŞ dolları və 40 000 avro olan seyf oğurlanıb. Həyata keçirilən tədbirlər nəticəsində hadisəni törətməkdə şübhəli bilinən Bakı şəhər sakini Ruslan Nabatov və Sabirabad rayon sakini Ramil Bağırov tutulublar.\nQeyd edək ki, içi pulla dolu seyfi oğurlanan Mübariz İsrafil oğlu Mədətov yüksək vəzifələrdə çalışıb. O, "Azərbaycan Xəzər Dəniz Gəmiçiliyi" Qapalı Səhmdar Cəmiyyəti sədrinin müavini vəzifəsində çalışarkən ölkə başçısının göstərişi ilə işdən çıxarılıb. Buna səbəb isə M.Mədətovun oğlu Xalid Mədətovun idarə etdiyi “Mercedes G Class” markalı avtomobillə Binə qəsəbəsi yaxınlığında xalq artisti Ağasəlim Abdullayevin ailəsinin olduğu maşını vurması və ailənin iki üzvünün ölməsi olmuşdu.